# Kehitysvammatuki 57 ry:n syyskokous

**Aika:**  to 17.11.2022 kello 18.00

**Paikka:**  Läntinen Brahenkatu 2, 00510 Helsinki

**ESITYSLISTA**

**1 Kokouksen avaus**

Yhdistyksen hallituksen puheenjohtaja Sari Sepponen avaa kokouksen.

**2 Kokouksen laillisuuden ja päätösvaltaisuuden toteaminen**

Säännöt § 12: Yhdistyksen kokouksista on ilmoitettava vähintään kahta viikkoa aikaisemmin jäsentiedotteessa tai yhdistyksen www-sivuilla.

Ilmoitus yhdistyksen kotisivujen tapahtumakalenterissa, sekä Jäsentiedotteissa, jotka on postitettu viikoilla 31 ja 44.

**3 Kokouksen puheenjohtajan, sihteerin ja kahden pöytäkirjantarkastajan, sekä kahden ääntenlaskijan, jotka toimivat vaaliavustajina tarvittaessa, valitseminen**

**4 Esityslistan hyväksyminen**

**5 Sääntömuutoksen hyväksyminen** (liite 1)

Kyseessä on yhdistyksen sääntöjen 2 ja 3 §:n muuttaminen yhdistyksen tarkoituksen osalta samaan kirjalliseen muotoon, kuin yhdistyksen strategiassa vuosille 2022 – 2026.

Kehitysvammaisten Tukiliiton sääntöuudistus mahdollistaa Kehitysvammatuki 57 ry:n jäsenille olla Tukiliiton rinnakkaisjäsen. Kehitysvammaisten Tukiliitto ehdottaa jäsenyhdistyksiä tekemään sääntömuutoksen rinnakkaisjäseneksi liittymisestä.

**Päätösesitys:** Hallitus esittää sääntömuutosta 2 ja 3 §:än. Hallitus ei esitä rinnakkaisjäsenyyden lisäämistä yhdistyksen sääntöihin.

**6 Vuoden 2023 toimintasuunnitelman hyväksyminen** (liite 2)

Esittelijänä kehittämispäällikkö Mari Mononen.

**Päätösesitys:** Syyskokous hyväksyy toimintasuunnitelman vuodelle 2023.

**7 Vuoden 2023 jäsenmaksun määrääminen**

Yhdistyksen jäsenmaksu on 25 euroa henkilöjäsen ja 90 euroa yhteisöjäsen.

**Päätösesitys:** Hallitus esittää, että vuoden 2023 jäsenmaksua ei korotetaan 3 euroa/henkilöjäsen ja 10 euroa/kannatusjäsen. Jäsenmaksut olisivat 28 euroa/henkilöjäsen ja 100 euroa yhteisöjäsen.

**8 Vuoden 2023 talousarvion hyväksyminen** (liitteet 2 ja 3)

Esittelijänä toiminnanjohtaja Nina Korventaival.

**Päätösesitys:** Syyskokous hyväksyy talousarvion vuodelle 2023 ja valtuuttaa yhdistyksen hallituksen tekemään talousarvioon tarvittavat muutokset vuoden 2023 rahoituspäätösten mukaisesti.

**9 Hallituksen jäsenten lukumäärästä päättäminen, hallituksen jäsenten valitseminen erovuoroisten tilalle**

Säännöt § 13: *Hallitukseen kuuluvat yhdistyksen puheenjohtaja sekä vähintään viisi (5) ja enintään kymmenen (10) muuta jäsentä. Hallitus valitaan syyskokouksessa. Puheenjohtajan toimikausi on kolme vuotta. Puheenjohtajana voi toimia enintään kaksi toimikautta. Puheenjohtajana ja hallituksen jäsenenä voi toimia yhtäjaksoisesti korkeintaan yhdeksän vuotta.*

*Hallituksen muiden jäsenten toimikausi on myös kolme vuotta. Hallituksen jäsenenä voi toimia enintään kaksi peräkkäistä ja kokonaista toimikautta.*

Hallituksessa osan kaudesta olleet:

 Sari Sepponen, puheenjohtaja (3. kausi, 2/3 vuodesta)

 Vesa Tiilikka (1. kausi, 2/3 vuodesta)

 Arto Hujanen (1. kausi, 2/3 vuodesta)

 Päivi Heiskanen (2. kausi, 2/3 vuodesta)

Erovuorossa:

 Eeva Virkkunen (2. kausi, 3/3 vuodesta)

 Iiro Auterinen (2. kausi, 3/3 vuodesta)

 Minna Mattsson (1. kausi, 3/3 vuodesta, voidaan valita uudelleen)

**10 Kahden tilintarkastajan ja kahden varatilintarkastajan tai tilintarkastusyhteisön valitseminen**

Vuonna 2022 tilintarkastusyhteisönä on toiminut KPMG, päävastuullisena tilintarkastajana KHT Susanna Saanikari.

**Päätösesitys:** Hallitus esittää, että valitaan vuoden 2023 tilintarkastajaksi KPMG Oy Ab, jonka päävastuullisena tilintarkastajana toimii KHT Susanna Saanikari.

**11 Muut esille tulevat asiat**

**12 Kokouksen päättäminen**

Kehitysvammatuki 57 ry

Hallitus